Document ID: 31991L0662

ΟΔΗΓΙΑ ΤΗΣ ΕΠΙΤΡΟΠΗΣ
της 6ης Δεκεμβρίου 1991
για την προσαρμογή στην τεχνική πρόοδο της οδηγίας 74/297/ΕΟΚ του Συμβουλίου σχετικά με τη συμπεριφορά του συστήματος οδηγήσεως σε περίπτωση πρόσκρουσης
(91/662/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑ¨ΙΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την οδηγία 74/297/ΕΟΚ του Συμβουλίου της 4ης Ιουνίου 1974 περί προσεγγίσεως των νομοθεσιών των κρατών μελών των αναφερομένων στην εσωτερική διαρρύθμιση των οχημάτων με κινητήρα (1), και ιδίως το άρθρο 5,
Εκτιμώντας:
ότι, με βάση την εμπειρία που αποκτήθηκε και τις σύγχρονες εξελίξεις, είναι αυτή τη στιγμή σκόπιμο να βελτιωθεί η προστασία που προσφέρεται στον οδηγό, ελέγχοντας τη συμπεριφορά του πηδαλίου διευθύνσεως και του συστήματος οδηγήσεως στην περίπτωση μετωπικής πρόσκρουσης, πράγμα το οποίο αποτελεί το στόχο της οδηγίας 74/297/ΕΟΚ ευθυγραμμίζοντάς την με τις τελευταίες εξελίξεις του σχετικού κανονισμού της Οικονομικής Επιτροπής των Ηνωμένων Εθνών για την Ευρώπη και εισάγοντας ορισμένες περαιτέρω βελτιώσεις 7
ότι, ενόψει της πείρας που έχει αποκτηθεί από ατυχήματα, κατά την οποία ενδείκνυται το πηδάλιο διευθύνσεως να είναι από μαλακό υλικό για προστασία του προσώπου του οδηγού από σοβαρό τραυματισμό, πρέπει να εισαχθούν περαιτέρω τροποποιήσεις στην παρούσα οδηγία προς το σκοπό αυτό 7 ότι, δεδομένης της ύπαρξης διαφόρων προτάσεων σχετικά με μεθόδους δοκιμής, η Επιτροπή οφείλει να υποβάλει πρόταση στην επιτροπή για την προσαρμογή στην τεχνική πρόοδο ως τις 31 Δεκεμβρίου 1991 7
ότι οι διατάξεις της παρούσας οδηγίας συμφωνούν με τη γνώμη της επιτροπής για την προσαρμογή στην τεχνική πρόοδο των οδηγιών για τα οχήματα με κινητήρα,
ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
Άρθρο 1
Τα παραρτήματα της οδηγίας 74/297/ΕΟΚ τροποποιούνται σύμφωνα με τα παραρτήματα της παρούσας οδηγίας.
Άρθρο 2
1. Από 1ης Οκτωβρίου 1992 τα κράτη μέλη δεν δύνανται:
α) - να αρνούνται, όσον αφορά έναν τύπο οχήματος, να χορηγούν έγκριση τύπου ΕΟΚ ή να εκδίδουν αντίγραφο του πιστοποιητικού που προβλέπεται στην τελευταία περίπτωση του άρθρου 10 παράγραφος 1 της οδηγίας 70/156/ΕΟΚ του Συμβουλίου (2) ή να χορηγούν εθνική έγκριση τύπου ή
- να απαγορεύουν τη θέση σε κυκλοφορία των οχημάτων,
για λόγους που αφορούν το σύστημα οδηγήσεώς τους, εάν αυτό έχει εγκριθεί σύμφωνα με την οδηγία 74/297/ΕΟΚ, όπως τροποποιείται από την παρούσα οδηγία 7
β)
- να αρνούνται να χορηγούν έγκριση ΕΟΚ, όσον αφορά τύπο οργάνου χειρισμού διευθύνσεως που προορίζεται για εγκατάσταση σε όχημα ή οχήματα ή
- να απαγορεύουν τη διάθεση στο εμπόριο οργάνων χειρισμού διευθύνσεως που προορίζονται για εγκατάσταση σε όχημα ή οχήματα,
εάν το ανωτέρω όργανο χειρισμού διευθύνσεως συμμορφούται με τις απαιτήσεις της οδηγίας 74/297/ΕΟΚ, όπως τροποποιείται από την παρούσα οδηγία.
2. Από 1ης Οκτωβρίου 1996, όσον αφορά οχήματα με κινητήρα, που δεν είναι προωθημένης οδήγησης, κατηγορίας Μ1, τα κράτη μέλη:
- δεν θα εκδίδουν πλέον το αντίγραφο του πιστοποιητικού που προβλέπεται στην τελευταία περίπτωση του άρθρου 10 παράγραφος 1 της οδηγίας 70/156/ΕΟΚ και
- μπορούν να αρνηθούν τη χορήγηση εθνικής έγκρισης τύπου,
για λόγους που σχετίζονται με το σύστημα οδηγήσεως, εάν αυτό δεν συμμορφούται με τις απαιτήσεις της οδηγίας 74/297/ΕΟΚ, όπως έχει τροποποιηθεί από την παρούσα οδηγία.
3. Από 1ης Οκτωβρίου 1995, όσον αφορά οχήματα προωθημένης οδήγησης με κινητήρα, κατηγορίας Μ1 και όλα τα οχήματα με κινητήρα κατηγορίας Ν1 με μέγιστη επιτρεπόμενη μάζα που δεν υπερβαίνει τα 1 500 kg, τα κράτη μέλη:
- δεν θα εκδίδουν πλέον το αντίγραφο του πιστοποιητικού που προβλέπεται στην τελευταία περίπτωση του άρθρου 10 παράγραφος 1 της οδηγίας του 70/156/ΕΟΚ και
- μπορούν να αρνηθούν τη χορήγηση εθνικής έγκρισης τύπου,
για λόγους που σχετίζονται με το σύστημα οδηγήσεως, εάν αυτό δεν πληροί τις απαιτήσεις της οδηγίας 74/297/ΕΟΚ, όπως τροποποιείται από την παρούσα οδηγία.
4. Από 1ης Οκτωβρίου 1994, όσον αφορά τύπους οργάνων χειρισμού διευθύνσεως, τα κράτη μέλη:
- δεν θα εκδίδουν πλέον το αντίγραφο του πιστοποιητικού που προβλέπεται στην τελευταία περίπτωση του άρθρου 10 παράγραφος 1 της οδηγίας 70/156/ΕΟΚ και
- μπορούν να αρνηθούν τη χορήγηση εθνικής έγκρισης τύπου,
για λόγους που σχετίζονται με όργανα χειρισμού διευθύνσεως, εάν αυτά δεν πληρούν τις απαιτήσεις των σημείων 5.2, 5.3 και 5.4 του παραρτήματος Ι της οδηγίας 74/297/ΕΟΚ, όπως τροποποιείται από την παρούσα οδηγία.
5. Από 1ης Οκτωβρίου 1996 τα κράτη μέλη μπορούν να απαγορεύουν την κυκλοφορία νέων οχημάτων, των οποίων τα συστήματα οδήγησης δεν πληρούν τις απαιτήσεις της οδηγίας 74/297/ΕΟΚ, όπως τροποποιείται από την παρούσα οδηγία.
Ωστόσο, μέχρι την 1η Οκτωβρίου 1997, τα ανωτέρω δεν ισχύουν:
- για όχημα κατηγορίας Μ1 με εμπόσθιο σύστημα οδηγήσεως ή
- για όχημα κατηγορίας Ν1 με μέγιστη επιτρεπόμενη μάζα που δεν υπερβαίνει τα 1 500 kg ή
- σε περίπτωση οχήματος της κατηγορίας Μ1 εκτός οχήματος με εμπρόσθιο σύστημα διεύθυνσης, όσον αφορά τις απαιτήσεις που θεσπίζονται στο σημείο 5.1 του παραρτήματος Ι (μέγιστη κάθετη μετατόπιση της κολώνας διευθύνσεως).
6. Από 1ης Οκτωβρίου 1995 τα κράτη μέλη μπορούν να απαγορεύουν τη διάθεση στην αγορά οργάνων χειρισμού διευθύνσεως που προορίζονται για εγκατάσταση σε όχημα ή οχήματα, εάν τα όργανα αυτά δεν πληρούν τις απαιτήσεις που προβλέπονται στα σημεία 5.2, 5.3 και 5.4 του παραρτήματος Ι της οδηγίας 74/297/ΕΟΚ, όπως τροποποιείται από την παρούσα οδηγία.
Άρθρο 3
1. Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία πριν από την 1η Οκτωβρίου 1992 και πληροφορούν αμέσως της Επιτροπή σχετικά.
Όταν τα κράτη μέλη θεσπίζουν τις εν λόγω διατάξεις, οι τελευταίες αυτές περιέχουν παραπομπή στην παρούσα οδηγία ή συνοδεύονται από παρόμοια παραπομπή κατά την επίσημη δημοσίευσή τους. Ο τρόπος της παραπομπής καθορίζεται από τα κράτη μέλη.
2. Τα κράτη μέλη ανακοινώνουν στην Επιτροπή το κείμενο των ουσιωδών διατάξεων εσωτερικού δικαίου που θεσπίζουν στο τομέα που διέπεται από την παρούσα οδηγία.
Άρθρο 4
Η παρούσα οδηγία απευθύνεται στα κράτη μέλη.
Βρυξέλλες, 6 Δεκεμβρίου 1991.

Labels: 7
3
15
8